**דפי עבודה**

**בבא מציעא פרק אלו מציאות**

**לכיתה ו'**

מאת: **הרב נחמיה שמרלינג**

**בי"ס "אור השרון" לב השרון; בי"ס חב"ד בנים "אור מנחם" נתניה**

בס"ד 1

מבוא קצר ללימוד גמרא

**שאלה (ובארמית: קושיה, תיובתא):** למה ללמוד "תלמוד" (ובארמית: גמרא)?

**תשובה (תירוץ, פירוק):**

1) "כי הם חיינו ואורך ימינו ובהם נהגה יומם ולילה"(תפילת ערבית)- התלמוד חלק מהתורה.

2) כדי להבין מהו תלמוד, נקדים להכיר את השתלשלות התורה שבעל פה.

תורה שבכתב- חמשת חומשי תורה שניתנו מה' ע"י משה

תורה שבעל פה- כל מה שנלמד ונכתב ע"י חכמי ישראל מדור לדור

העתק הטבלה למחברתך, והשב לשאלות.

|  |  |  |  |
| --- | --- | --- | --- |
| שם הספר | מי חיבר או נתן?  | היכן? | מדוע, או לאיזו מטרה? |
| תורה50 יום לאחר יציאת מצרים- בחג שבועותלפני\_\_\_\_\_ שנה |  |  |  |
| נביאים וכתוביםמימי יהושע ועד הקמת בית המקדש השנילפני\_\_\_\_\_\_\_ שנה |  |  |  |
| משנהכ 200 שנה לאחר חורבן בית המקדש השנילפני \_\_\_\_\_\_שנה |  |  |  |
| תלמוד/ גמראכ 600 שנה לאחר חורבן בית המקדש השנילפני\_\_\_\_\_\_ שנה |  |  |  |
| ספרי הלכה של ה"ראשונים", לפני\_\_\_\_\_\_ שנה |  |  |  |
| ספר ההלכה"שולחן ערוך"לפני \_\_\_\_\_ שנה |  |  |  |

תשובה**:** התלמוד הירושלמי, והבבלי,הוא סיכום הדיונים להבנת המשנה והתורה, שנלמדו ע"י חכמי ארץ ישראל ובבל במשך כשלש מאות שנה. את התלמוד הירושלמי ערך רבי יוחנן בישראל, וכמאה ושלשים שנה לאחר מכן, ערכו רב אשי ורבינא את התלמוד הבבלי (ובארמית-גמרא) בבבל. מסקנותיהם שימשו את חכמי ההלכה ליצירת ספרי ההלכה. כשנלמד תלמוד נבין את יסודות וטעמי הלכות החיים היהודיים.

מתורה למשנה וממשנה לתלמוד

"משה קיבל תורה מסיני"

|  |  |  |  |  |
| --- | --- | --- | --- | --- |
| בראשית | שמות | ויקרא | במדבר | דברים |

רבי יהודה הנשיא חילק התורה שבע"פ לנושאים וחיבר ששה סדרי משנה

|  |  |  |  |  |  |
| --- | --- | --- | --- | --- | --- |
| **ז**רעים | **מ**ועד | **נ**שים | **נ**זיקין | **ק**דשים | **ט**הרות |

את המשנה חילק רבי יהודה הנשיא למסכתות

ברכות

פאה

דמאי

כלאיים...

שבת

שקלים...

פסחים

עירובין

זבחים

בכורות...

מנחות

חולין

כלים

אהלות

נגעים

פרה....

יבמות

כתובות

קידושין...

גיטין

בבא קמא

בבא מציעא

סנהדרין...

בבא בתרא

בבא קמא

בבא מציעא

סנהדרין...

בבא בתרא

יבמות

כתובות

קידושין...

גיטין

כלים

אהלות

נגעים

פרה....

זבחים

בכורות...

מנחות

חולין

שבת

שקלים...

פסחים

עירובין

ברכות

פאה

דמאי

כלאיים...

חכמי הגמרא מבארים את המשנה, ובתוך כך, לומדים אותה לעומק פנימי מאד.

תלמוד ירושלמי

סיכום לימודם של חכמי ארץ ישראל

תלמוד בבלי

סיכום לימודם של חכמי בבל

תלמוד בבלי

סיכום לימודם של חכמי בבל

תלמוד ירושלמי

סיכום לימודם של חכמי ארץ ישראל

 אנו לומדים את פרק שני ממסכת בבא מציעא מסדר נזיקין מהתלמוד הבבלי הנקרא

 "אלו מציאות"

מסכת בבא מציעא דנה בתביעות שונות בין אדם לחברו, בשני הפרקים הראשונים- הלכות מציאה ואבידה, בפרק ג'-דיני פיקדון, פרק ד'- דיני קניין ואונאה במקח וממכר, פרק ה'-דיני ריבית, פרק ו'-אונאה בשכירות, פרק ז'-זכויות פועלים ודיני שומרים, פרק ח'- דיני שואל, פרק ט'- דיני קבלנות, אריסות וחכירה, פרק י'- זכויות שכנים.. לאחר שלמדנו בפרק א' את דיני המציאה הבסיסיים, ממשיכה המשנה בפרק שני לדון ב"אלו מציאות שלו ואלו חייב להכריז".

התמצאות בדף הגמרא

1)בצד העליון של הדף מצוין המספר הסידורי של הדף, לכל דף יש עמוד א' ועמוד ב'

2) במרכז הדף, באותיות עבריות, מודפסת הגמרא.

3) בצד הפנימי של כל דף מודפס רש"י. הוא מבאר כל הדרוש ביאור עפ"י סדר הדף.

4) בצד החיצוני של כל דף מודפס פירושם של "בעלי התוספות", אלו חכמי אירופה, ר"ת (רבינו תם,

 שהיה נכדו של רש"י) וחבריו. המלקטים ענינים מהדף, ויורדים לעומקם של דברים.

5) ב"שביל" בין הגמרא לרש"י מודפס "תורה אור", הוא מציין את המקום בתנ"ך של פסוקים

 המופיעים בדף. (רמז- תורה אור- מאיר לפסוקי בתורה)

6) בצד הפנימי, ליד רש"י, מודפס "מסורת הש"ס", הוא מציין היכן מופיעים ציטוטים שבדף הגמרא

 במקומות נוספים בתלמוד (רמז- המסורת שבש"ס- קטעים במרחבי הש"ס).

7) בצד החיצוני, ליד התוספות, מודפס "עין משפט נר מצוה" המציין היכן בספרי ההלכה היסודיים,

 הובאו המקרים והדעות כפסק הלכה.

צד פנימי

צד חיצוני

צד פנימי

צד חיצוני

עבודה מס' 1

חכמי הדורות השתמשו בכמה דרכי סימון בכדי לנווט אל דף הגמרא. לאחר שלמדנו בכתה את הדרכים הללו, הבה ונתרגל התמצאות בדף הגמרא, פתחו בדפים הבאים בגמרא וציינו במחברת את שלשת המילים הראשונות של הגמרא, רש"י ותוספות.

לדוגמא: פתחו בדף כ"א ע"ב

גמרא: יאוש שלא מדעת רש"י: יאוש שלא מדעת תוספות: דלכי נפל מיניה

אפשרות א': פתחו 1) בדף כ"ב עמוד א' 2) דף כ"ג עמוד ב' 3)דף כ"ה עמוד א'

אפשרות ב': פתחו 1) בדף כ"ב ע"ב 2) דף כ"ד ע"א

אפשרות ג': פתחו 1) כ"ו**. 2)** כ"ט:

עבודה מס' 2

עיינו בדף כ"ח עמוד א' וציינו 1) כמה פעמים מופיע "תורה אור" בדף הגמרא.

 2) כתבו את השאלה המופיעה בגמרא בהמשך לפסוק

 המופיע בדברים כ"ב.

עיינו בדף ל"א עמוד א' וכתבו במחברת מהו הפסוק מאיוב המופיע בדף זה.

עיינו בדף ל' עמוד א' ומצאו את השורות בגמרא הפותחות במילים "מנהני מילי דת"ר (דתנו רבנן)" וכתבו במחברת:

1) מהו הפסוק הנזכר בשורות אלו?

2) היכן הוא מופיע בתורה?

3) באיזה שני מקומות נוספים בתלמוד מופיע דיון זה, היעזרו ב"מסורת הש"ס"?

**שאלות סכום וחזרה על השתלשלות תורה שבע"פ והתמצאות בגמרא**

1) למה אנו קוראים "תורה שבכתב" ולמה אנו קוראים "תורה שבעל פה"?

2) מי חיבר את המשנה, היכן ולמה?

3) מי חיבר את התלמוד הבבלי, היכן ולמה?

את התשובה לשאלות אלו נשנן בדרך הבאה:

 את המשנה חיבר\_\_\_\_\_\_\_\_ ב\_\_\_\_\_\_\_\_\_\_ כדי ש\_\_\_\_\_\_\_\_\_

 את התלמוד הבבלי חיברו \_\_\_\_\_\_\_\_\_\_\_\_\_ ב \_\_\_\_\_\_\_\_\_\_\_\_ כדי ש\_\_\_\_\_\_\_\_\_\_\_\_

4) לכמה סדרים חילק רבי יהודה הנשיא את המשנה, מה שמותיהם?

5) היכן מודפס רש"י בדף הגמרא, והיכן מודפס תוספות בדף הגמרא?

 בתשובתכם, השתמשו בביטויים "פנימי" ו"חיצוני" ולא "ימין ושמאל" או "מעלה ומטה"

6) היכן מודפס "תורה אור" בדף הגמרא ולמה הוא משמש?

7) היכן מודפס "מסורת הש"ס" בדף הגמרא, ולמה הוא משמש?

8) הביאו שתי סיבות לכך שאנו לומדים גמרא.

9) הסבירו, במה תורם לימוד בגמרא להבנת ההלכה.

צעדים ראשונים בלימוד הגמרא

חמשת השלבים

1) מזהים את המקום הנלמד בגמרא- דף, עמוד, שורה.

2) קוראים פעם ראשונה ומזהים נושא כללי, האם מדובר באבידה, נזק, שבת, לולב וכדו'

3) קוראים פעם שניה ומחלקים למקרה ודין, שאלה ותשובה, קושיא ודחיה, וכדו'

4) קוראים פעם שלישית ומבינים, מתרגמים מילים, נעזרים ברש"י, לימוד משותף, וכדו'

5) קוראים פעם נוספת- סיכום ומסקנות.

עבודה מס' 2

א. נתרגל את כלל מס' 1. מצאו את המובאות הבאות, ניתן להיעזר בהכוון כגון "שורה

 שניה מלמעלה" ,"שורה עשירית מלמטה", "בגמרא,מול התוספות השני בדף", וכן הלאה

 \* בדף כ"ג ע"ב, השורה המתחילה במילים "בעו מיניה מרב ששת", שורה ג' מלמעלה.

 \* בדף כ"ד ע"ב המשנה הפותחת במילים "ואלו חייב להכריז"

 המשיכו לתרגל, ביניכם, הציגו משימות חיפוש, האחד לחברו, ניתן ליזום תחרות, מי מוצא ראשון, או מי

 מוצא יותר מובאות.

 ב. נתרגל את כלל מס' 2. קראו את השורות הבאות וזהו מהו הנושא הכללי בשורות אלו.

 \* המשנה בדף כ"ח ע"א- ובגמרא, המתחילה שלש שורות אח"כ במילה "ורמינהו"

 \* המשנה בדף ל"ב ע"א- ובגמרא, בשורה הרחבה השניה המתחילה במילה "ת"ר".

 (ראשי תיבות: תנו רבנן, שפירושן- למדו חכמים).

עבודה מס' 3

 נתרגל את כלל מס' 3. חלקו במחברת את הציטוטים הבאים למקרה ודין.

זכרו: 1) יש לחלק את המובאה מבלי לשנות את המילים, לחלק ולא לספר בלשונכם.

 2) "מקרה"- הוא ספור הדברים. "דין"- הוא ההוראה, כגון: פטור, חייב, מותר, אסור.

דוגמא:

1) "מצא ספרים קורא בהן אחד לשלשים יום"

 מקרה: מצא ספרים. דין: קורא בהן אחד לשלשים יום

2) "מצא חביות של יין ושל שמן ושל תבואה ושל גרוגרות ושל זיתים הרי אלו שלו"

3) "מצא כלי באשפה מכוסה לא יגע בו"

4) "הרי שאבדו לו גדייו ותרנגוליו והלך ומצאן שחוטים ר' יהודה אוסר ורבי חנניא...מתיר"

5) "ואלו חייב להכריז מצא פירות בכלי או כלי כמות שהוא"

6) "כריכות ברשות הרבים הרי אלו שלו ברשות היחיד נוטל ומכריז והאלומות בין ברשות

 הרבים בין ברשות היחיד נוטל ומכריז"

 כשיש במשנה שני מקרים ושני דינים, למקרה הראשון קוראים- רישא, ולשני- סיפא

חלקו את המובאה הבאה למקרה ודין, הוסיפו וציינו ליד כל מקרה ודין, מהי הרישא ומהי הסיפא.

"ת"ר (תנו רבנן) השואל ספר תורה מחבירו הרי זה לא ישאילנו לאחר.

פותחו וקורא בו ובלבד שלא ילמוד בו בתחילה ולא יקרא אחר עמו,

וכן המפקיד ספר תורה אצל חבירו גוללו כל שנים עשר חדש פותחו וקורא בו

אם בשבילו פתחו אסור" (דף כ"ט ע"ב)

משנה: "אלו מציאות שלו ואלו חייב להכריז"

1) מצאו את המשנה בדף כ"א עמוד א'. זכרו היא מודפסת בגמרא שבמרכז העמוד.

2) קראו את המשנה וכתבו במחברת-

 א)מהו הנושא של הפרק. ב) מהו הנושא של המשנה.

3) קראו את המשנה פעם שניה, וציינו ליד כל מציאה מהי, ומדוע היא שלו, היעזרו ברש"י,

 במקום שאין רש"י, היעזרו במורה או בידע אישי. רשמו במחברת טבלה זו:

|  |  |  |
| --- | --- | --- |
|  נאמר במשנה |  הפרוש |  הרי אלו שלו כי |
| פרות מפוזרין |  פרות שהתפזרו |  נתייאשו הבעלים מהן |
| מעות מפוזרות |  כסף מפוזר |  אין להם סימן ניכר  |
| כריכות ברה"ר |  עומרים קטנים ברשות הרבים |  |

המשיכו את הטבלה עד "לשונות של ארגמן"

"רבי יהודה אומר כל דבר שיש בו שינוי חייב להכריז"

 מה מוסיף ר' יהודה על דברי תנא קמא?

"רבי שמעון בן אלעזר אומר כל כלי אנפוריא אין חייב להכריז"

 1) איזו מילה אינה מובנת בדברי רבי שמעון בן אלעזר ?

 2) כיצד רש"י מסביר מילה זו?

 3) מי שרוצה לראות כיצד למד רש"י פרוש מילה זו, ימצא זאת בגמרא, בדף

 כ"ג ע"ב למטה, הרוצה להמתין, יכול להיעזר במילון בתחתית הדף.

 4) סיכום ומסקנות: למדנו במשנה ש:

 במקרה שמצא אבידה ללא סימן, הדין הוא:

 במקרה שמצא אבידה שיש בה שינוי, הדין הוא:

 במקרה שמצא כלים חדשים, הדין הוא:

|  |  |  |
| --- | --- | --- |
|  המילה | פרוש מילולי | פרוש עניני |
| תנא קמא |  התנא הראשון | הדובר הראשון במשנה |
| אנפוריא | קיצור של- אין פה ראיה | כלים חדשים ולא מוכרים |

**עצור לארבע קושיות**

1) מהו הנושא הכללי של המשנה.

2) על איזו שאלה מהנושא עונה רבי מאיר ועל איזו שאלה עונה רבי יהודה?

3) עיין ברש"י ד"ה "אלו מציאות" וברש"י ד"ה "מעות מפוזרות" וכתוב מהו המכנה

 המשותף לכל המקרים שמביא רבי מאיר?

4) הסבר מהם "כלי אנפוריא" ומדוע הרי אלו שלו ו"אין חייב להכריז"?

**גמרא "מצא פירות מפוזרין" עד "ולא מפקר להו"**

יעקב וישראל חזרו מבית הספר. בדרכם לביתם, התיישבו על ספסל במרכז המסחרי, לפתע, היסב יעקב את תשומת ליבו של ישראל לפרות שהתגלגלו על הרצפה, ליד הספסל. "רק היום למדנו במשנה שפרות מפוזרין, הרי אלו שלו"- אמר יעקב והתכופף להרים פרי. "רגע"- עצר אותו ישראל- "ואולי מישהו הניח אותם כאן, ליד הספסל, ויגיע עוד מעט לקחתם?". "אבל"- השיב יעקב לישראל- "הרי למדנו שהרי אלו שלו". "האם התכוונה המשנה שבכל מקרה ובכל כמות פרות הרי אלו שלו?"- שאל ישראל.

 כדי להבין מי משני החברים צודק, נעיין בגמרא בדף כ"א עמוד א' ,לאחר המשנה.

עבודה מס' 4: העתיקו למחברתכם את שורות ההסבר שבטבלה, הקפידו לשמור על מספרי השורות, בכדי להסביר, השתמשו בכלים שלמדנו בכלל מס' 3- תרגום המילים ורש"י.

|  |  |
| --- | --- |
| 1)שאלה | מצא פירות מפוזרין וכמה? |
| 1)הסבר |  |
| 2)תשובה | א"ר (אמר רבי) יצחק קב בארבע אמות. |
| 2)הסבר |  |
| 3)שאלה | היכי דמי? אי דרך נפילה אפילו טובא נמי, ואי דרך הינוח אפילו בציר מהכי נמי לא? |
| 3)הסבר |  |
| 4)תשובה | א"ר (אמר רב) עוקבא בר חמא: במכנשתא דבי דרי עסקינן, |
| 4)הסבר |  |
| באור תשובה | קב בארבע אמות דנפיש טרחייהו- לא טרח איניש ולא הדר אתי ושקיל להו,  |
| 5)הסבר |  |
| באור תשובה | אפקורי מפקר להו. בציר מהכי- טרח והדר אתי ושקיל להו ולא מפקר להו. |
|  6)הסבר |  |

כלל מס' 5-סיכום ומסקנה

|  |  |  |  |
| --- | --- | --- | --- |
| מקרה: מצא פירות מפוזרין |  ברחוב דרך נפילה | ברחוב בדרך הינוח | במכנשתא דבי דרי |
| סכמו, לפי הסוגיא- הדין:  |  הרי \_\_\_\_\_ \_\_\_ | לא \_\_\_\_\_\_ בהן | קב בארבע אמות \_\_\_ \_\_ |

מסקנה:מציאה ללא סימן שייכת למוצא (אלו שלו) כי הבעלים מתייאשים מלמצוא, ומפקירים אותה.

**ביאורי מילים**

|  |  |  |  |  |  |
| --- | --- | --- | --- | --- | --- |
| מילה | פירושה | מילה | פירושה | מילה | פירושה |
| היכי דמי | איך יתכן | בציר | פחות | איניש | איש |
| אי | אם | מהכי | מכך | הדר | חוזר |
| טובא | יותר | עסקינן | עוסקים אנו | אתי | בא |
| נמי | גם | נפיש | רב | שקיל | לוקח |
| טרחייהו | טורח שלהם | להו | להם | מפקר | מפקיר |

**עצור לארבע קושיות**

1) על איזה מקרה במשנה שואלת הגמרא "וכמה"?

2) מהי ההגדרה (כמות בשטח) שקובע ר' יצחק לפירות מפוזרין?

3) מהם שני צדדי השאלה ששואלת הגמרא על הגדרה זו?

4) מהו "מכנשתא דבי דרי", והאם הבעלים איבד שם את הפרות או הותיר אותם מדעת?

**בעי רבי ירמיה חצי קב בשתי אמות מהו? (עד המילה תיקו)**

הקדמה:

**במקרה** שמצא פרות מפוזרין **הדין** הרי אלו שלו, אך מה **הסיבה (הטעם)** לדין זה?

שימו לב להמשך סיפורם של יעקב וישראל.

ישראל ויעקב החלו לאסוף את הפרות שמצאו. "הנה אחד ועוד אחד, ושם ליד העץ... עוד אחד"- אמר יעקב. "אוף"-נענה ישראל-"חשבתי שמצאנו מציאה גדולה, אך בשביל לאסוף אותה, אנו טורחים כל כך הרבה, עכשיו אני מבין מדוע הבעלים הפקיר את האבידה ולא טרח לאסוף אותה". "ומי אמר לך"- שאל יעקב את ישראל- "שבעל האבידה הפקיר את האבידה בגלל הטרחה שהייתה לו באיסוף הפירות, ואולי הוא פשוט התעצל, כי היה מדובר בכמות פרות קטנה, ולכמות כזו, הוא לא ייחס חשיבות"

עיינו בסיפור וכתבו במחברתכם, מהן שתי הסיבות האפשריות לכך שהבעלים הפקירו את האבידה ולכן הדין הוא "הרי אלו שלו".

עתה ננסה להבין את שאלת רבי ירמיה, קראו בגמרא מהמילים "בעי ר' ירמיה" עד המילים "מפקר להו" ותרגמו את המילים, השתמשו במילון המילים שבעמוד 10 ובעמוד זה.

סיכום שאלת רבי ירמיה:

ר' ירמיה למד את: 1) המשנה "פירות מפוזרין הרי אלו שלו" 2) הגמרא שהגדירה את הכמות "קב בארבע אמות" כ"מפוזרין". 3) ההסבר שהגדרה זו חלה על המוצא בבית הגרנות, כי כמות כזו **ברור לכל** שהבעלים לא טרח לאסוף.

ר' ירמיה צועד צעד נוסף ומנסה לרדת **לעומק הסיבה** שהבעלים אינו טורח באיסוף, האם זה בגלל חוסר **החשיבות** של כמות זו, או **הטרחה** שבאיסוף?

עיינו ברש"י ד"ה "שומשמין" ורש"י ד"ה "תמרים ורימונים", התחלקו בכתה לקבוצת "שומשמין" ולקבוצת "תמרים ורימונים", נסו להציג את טיעוניכם לכך שהבעלים ירצה לאסוף אתכם או יעדיף להפקירכם.

**ביאורי מילים**

|  |  |  |  |  |  |
| --- | --- | --- | --- | --- | --- |
| מילה | פירושה | מילה | פירושה | מילה  | פירושה |
| בעי | שואל | דלמא | שמא | טפי | יותר |
| טעמא מאי | הטעם,סיבה,מהי? | חשיבי | חשובים |  |  |

העתיקו למחברתכם את הטבלה הבאה וציינו כיצד תושפע הכרעת הדין בכל אחד מהמקרים, לאור שתי הסיבות שהעלה ר' ירמיה, כגורם לכך שהבעלים מפקיר פירות.

|  |  |  |  |  |
| --- | --- | --- | --- | --- |
|  מקרה | הסיבה | הדין | הסיבה | הדין |
| חצי קב בשתי אמות | אין טורח  | אין הפקר בעלים ואסור ליטול | אינם חשובים | יש הפקר בעלים ו"הרי אלו שלו" |
| קביים בשמונה אמות |  |  |  |  |
| קב שומשמין בארבע אמות |  |  |  |  |
| קב תמרים או קב רימונים בארבע אמות  |  |  |  |  |

תשובת הגמרא לבעיה- תיקו

תיקו בפירוש המילולי: תעמוד, אין לבעיה זו תירוץ, הבעיה תמשיך לעמוד עד פתרונה.

היו שדרשו בראשי תיבות: **ת**שבי **י**תרץ **ק**ושיות **ו**בעיות,תישאר השאלה עד שיבוא אליהו

עיינו שוב בעמ' 2 (השתלשלות תושבע"פ) ובעמ' 3 ("עין משפט נר מצוה" בדף הגמרא), שם הסברנו שלימוד הגמרא הוא המקור לכתיבת ההלכה.

 הרמב"ם (ר' משה בן מימון), בספרו **משנה תורה**, הלכות "גזילה ואבידה" פרק י"ד הלכה י"ב, מסכם את הסוגיה וכותב כך:

**"מצא פרות מפוזרין במקום הגרנות, אם היו כמו קב בתוך ארבע אמות או ביתר על ארבע אמות- הרי אלו שלו, מפני שאין הבעלים מטפלין** (טורחים) באסיפתן. היו מפוזרין בפחות מארבע אמות- לא יגע בהן, שמא הבעלים הניחום שם. היו כמו חצי קב בשתי אמות, או קבים בשמונה אמות, או שהיה הקב משנים, שלשה מינין,כמו שומשמין, תמרים ורימונים, כל אלו ספק, לפיכך לא יטול, ואם נטל - אינו חייב להכריז."

עיינו בדברי הרמב"ם, וכתבו במחברתכם טבלה מסכמת, רשמו שוב את כל המקרים שבטבלה, וכיצד נפסקה ההלכה בכל המקרים, לאור הספק שהעלה ר' ירמיה באשר לסיבה שבגללה מחליט אדם להפקיר פירות בבית הגרנות.

**עצור לארבע קושיות**

1) על מה שואל ר' ירמיה את שאלתו , על המקרה, או על הדין?

2) מהן שתי האפשרויות שמעלה רבי ירמיה כסיבה לכך שהבעלים מפקיר פירותיו בגורן?

3) כיצד משפיעות המילים "וכל שכן" (וכ"ש), על ההבנה שהמוצא "קביים בשמונה אמות"

 יודע בוודאות שהבעלים הפקיר אותם?

4) הסבר את המושג "תיקו".

**מאגר שאלות סיכום וחזרה לדף כ"א ע"א- משנה "אלו מציאות" ו"בעי ר' ירמיה"**

1) מה המשותף לכל האבידות שבמשנה? התייחס בתשובתך לענין הסימן ויאוש הבעלים.

2) מדוע "כריכות ברשות הרבים הרי אלו שלו", הרי יש בהם סימן? עיין ברש"י.

3) מהם "ככרות של נחתום" ומדוע "הרי אלו שלו"? עיין ברש"י.

4) הסבר בלשונך מהן: מעות,כריכות, עגולי דבילה, מחרוזות של דגים, אניצי פשתן,

 לשונות של ארגמן.

5) מדוע "גיזי צמר הלקוחין ממדינתן הרי אלו שלו"?

7)מה זה כלי אינפוריא?

8) מדוע "כל כלי אינפוריא אין חייב להכריז"?

9) מה ההבדל ב**מקרה** בין דרך נפילה לדרך הינוח?

10) מה הדין במוצא פרות מפוזרין בדרך נפילה ומה הדין במוצא בדרך הינוח?

11) לפי תשובת הגמרא, היכן נמצאו הפרות המפוזרין באופן של "קב בארבע אמות"?

12) מדוע יודע המוצא קב בארבע אמות בגורן שהבעלים הפקירו אותם ולכן "הרי אלו

 שלו"?

13) מהן שתי הסיבות שמעלה ר' ירמיה כאפשרות לכך שהבעלים מפקירים פירות בגורן?

14) מדוע תשתנה הכרעת הדין בגלל שתי הסיבות המתייחסות לכמות או סוג הפרי?

15) הסבר מהי תשובת הגמרא הסופית לבעייתו של רבי ירמיה.

16) למה משמשות המילים "בעי" ו"טעמא מאי" בסוגיה?

חזור על פירושי המילים בארמית שלמדנו בסוגיה והמופיעות בטבלה, בחן את עצמך או העזר בחבר (אחד שואל וחברו משיב) לוודא שלמדת ואתה יודע את המילים.